21. MÄRTSIL 1936 


Noortejuhist ja tema ülesandeist. 
G. Reial. 


Meil oli alles hiljuti aktuaalsemaks 
päevaküsimuseks noorte organiseerimine. 
Kõneldi isegi sunduslikkusest.. Unustati 
aga seejuures, et noorsoo-org-ide saatus 
oleneb kõigepealt juhtide -küsimuse õigest 
lahendusest. Seda teame tegeliku elu ko- 
gemustest. Noorus on teotahteline, aga tal 
puudub iseseisvus. Ta vajab tuge. Selleks 
on juht. Olla noorte juhiks pole kerge. 
Eriti suuri nõudeid esitab juhile noor- 
kotklus. Kelleks tahame kasvatada noori, 


selleks peame olema neile ise. Mida 
nõuame noortelt, seda peame ise hästi 
tundma. Kasvatatakse tegudega, mitte 


sõnadega. Juht on noortele noorkotka sea- 
duste kehastuseks. ; 
Loomulikult peab juht evima vasta- 
vaid eeldusi. Ta on vaimult noor. On 
elurõõmus, huumoriküllane, vähemalt 
mitte sapine ega norutaja. Kuulub sot- 
siaalsesse tüüpi ja suudab sisse elada 
noorte mõtte- ning tunnetemaailma. Ta on 
südamelt ja teolt eestlane ning tuline isa- 
maalane. Evib veel rea teisigi omadusi. 
Esikohal olgu märgitud tahtetugevus ja 
endavalitsus. Ning valmisolek enesekas- 


vatuseks. Juhil on. soe süda noorte jaoks 
ja ta tunneb seesmist kutset, mis teeb 
kergeks mõnegi raskuse, lähendab noor- 
tele, hõlbustab nende mõistmist ja ühen- 
duses sellega kasvatamist. Juht on üht- 
lasi poistele sõbraks, kelle poole võib 
pöörduda muredega ja nõuküsimistega. 
Ometi ei loe nad teda endataoliseks, vaid 
ta on autoriteediks, keda võetakse eesku- 
juna, kelle seisukohtade vastu ei vaiel- 
da. Poisid teavad, et juht on küll sõbra- 
lik ja südamlik, aga kindlakäeline ja 
nõudlik ning viib alati lõpule tehtud üri- 
tused. Ja see neile meeldib, sest nad va- 
javad, kelle poole üles vaadata. 

Ent vähe on ainult heast tahtmisest. 
Ei jätku ka looduslikest eeldustest. Loo- 
muomadusi tuleb arendada. Teatud pii- 
rides on võimalik neid isegi muuta. 

Juhiks saadakse enesekasva- 
tuse teel. See toimub tegevuses ja te- 
gevuse kaudu. Noorkotklus nõuab meilt 
palju. Nõuab aega ja nõuab tööd. Nõuab 
vahel endasalgamistki. Kõik see töö ja 
vaev aga tuleb otseseks kasuks meie 
isiksusele, rikastades meid uute tähele- 

panekute, kogemuste ja elamustega. Aga 
sedagi on vähe. Kõik, millele ja mille kau- 
du juht tahab kasvatada noori, peab kuu- 
luma tema enda teadmiste ja oskuste va- 
rasse. Olgu see seaduste tundmine, teh- 
niliste oskuste valitsemine, mängude or- 
ganiseerimine, laagritarkused, kõiges sel- 
les, mis kuulub noorkotkaliku kasvatuse 
valda, on juht endastmõistetavalt ise ko- 
dus. Kujutlegem vaid juhti, kes kõneluse 
puhul noorkotka seaduste puhul kasutab 
käsiraamatut seaduste teksti meeldetule- 
tamiseks, katseid vastu võttes esitab kü- 
simusi raamatu järgi või ei suuda laagris 
anda nõu, millist sõlme kus kasutada. 
Pole midagi kaasakiskuvamat poisil, kui 
näha, kuidas kotkas, pealik, isegi vana- 
kotkas kõike seda valdab, mille kallal 
poisid alles päid murravad. Juhti võetak- 
se eeskujuna ka kõigis välistes asjades, 
olgu see vormi muretsemine, selle korra- 
lik kandmine, kommete tundmine ning 
täpne täitmine jne. 

Kuidas seda kõike suuta? Kui enese- 
kasvatuse teel arendame endas juhi oma- 
dusi, siis iseõppimine peab andma 
vajalikke oskusi ja teadmisi. Seda teame 
ja oleme püüdnud arvestada. Ometi pole 
me mõtelnud alati küsimust lõpuni. Olles 
vastava kirjanduse, harjutuste, õppepäe- 
vade, laagrite najal omandanud nõutavaid 
teadmisi ja oskusi, ° kontrolligem neid 
teiste abil. Õiendagem katseid. 
Tehkem kaasa poiste arenemiskäik ka 
sellest küljest. See olgu eesmärgiks kõi- 
gil tegelikel juhtidel (haukad, kotkad, 
pealikud), leidku tähelepanu ka kaudsete 
juhtide (vanahaukad, vanakotkad, vane- 
mad) poolt. Nii mõnedki vanemad juhid 
on juba kaugele jõudnud noorkotkalikul 
teel. Järgnegem neile teisedki. 

Mitte ainult teadmiste ja oskuste kont- 
rollimiseks ei õienda vanemad juhid kat- 
seid. Katsetel on täita teisigi ülesandeid. 
Küll ei ole nad meile kasvatusvahendiks 
sellisel määral nagu poistele, aga ometi 
ei puudu otsene kasvatuslik mõju mei- 
legi, vähemalt tahtekasvatuse alal, sest 
teatud tööd ja pingutust nõuab katsete 
õiendamine vanemailtki juhtidelt. Veel 


rohkem on katsed meile vajalikud, et tun- 
neksime seda teed, mida mööda juhime 
poisse. Nad on vajalikud, et täies ula- 
tuses mõistaksime poisil kerkivaid ras- 
kusi ja saaksime aidata neid võita. On 
vajalikud, et oskaksime teadlikult juhti- 
da poissi tegelikus töös. Ja on vajalikud 
juhi autoriteedi tõstmiseks. Hoopis tei- 
siti võtab poiss juhti, kellest ta teab, et 
see ise on katsed õiendanud ja asja tun- 
neb. Ning vahest kõige kaaluvam, poissi 
tiivustab töös teadmine, et vanem juht 
on lugenud katseid nii tähtsaks, et need 
ise õiendanud. Lõppeks veel üks argu- 
ment katsete õiendamise poolt. 

Teinud ise läbi noorkotkaliku kasva- 
tuse tee täies ulatuses, suudab juht ar- 
vustavalt suhtuda kasvatus-vahendeisse 
ja võtteisse. See on meie loomis-ajajär- 
gul äärmiselt tähtis. Alles põhjalikumalt 
tundes noorkotklust oleme võimelised 
kaasa töötama tema rikastamisel omapä- 
raste töövõtetega, oskame leida köitvaid 
ja väärtuslikke tööalasid ka noorte va- 
nemale generatsioonile. 

Katsete õiendamine on üks, aga möö- 
dapääsematult vajalik samm juhi enda- 
arendamise teel. Niisama palju või veel 
rohkemgi kui otsesed teadmised ja os- 
kused, kaalub oskus neid edasi anda, 
nende kaudu noori endakasvatusele ra- 
kendada. Selle eelduseks on poiste tund- 
mine. Seepärast vajame teadmisi noor- 
soo-psühholoogiast, peame ole- 
ma kodus noorkotkaliku töö 
meetodeis ja tundma kasvatustöö 
üldisi aluseid. See võimaldab korraldada 
tööd poiste kohaselt, rakendada neid hu- 
vialalisse tegevusse vastavalt eale ja kal- 
duvustele. Tundes iga üksikut poissi, 
suudab vanem juht teda individu- 
aalselt kasvatada. Ta arvestab poisi 
võimeid ja töötahet. Ei sunni katkestama 
tegevust noorkotkana poissi, kes on osu- 
tunud nõrgaks mõnes kooli õppeaines, 
vaid püüab teda julgustada, organiseeri- 
des isegi nõrgemate järeleaitamist pare- 
mate õpilaste poolt. Ka mitterahuldav 
hinne käitumises ei saa alati olla noor- 
kotkaste ridadest eemaldamise põhju- 

seks. Katsutakse leida selle nähtuse põh- 
jusi ja rakendada salga kasvatavat mõju. 
Alles siis, kui kasutada olevad vahendid 
ei anna tagajärgi ja poiss võib saada hu- 
kutajaks nõrgemaile salgaliikmetele, tu- 
leb tal salgast lahkuda. 

Poiste tundmine aitab luua õiget 
vahekor:da nendega. Meil kuulub 
palju vanemaid juhte õpetajate peresse. 
Mitte asjata pole hoiatatud, et hoiduksi- 
me ,koolmeisterdamisest“: kus tõuseb 
võimule koolmeister, seal taganeb kasva- 


taja. Õpetaja ja õpilase vahekorras on 


ralikult tervitab, esineb, käsklustele kii- 
resti ja täpselt reageerib jne., siis see- 
pärast, et ta on noorkotkas ja et 
õige noorkotkas teisiti ei saa, muidu po- 
leks ta noorkotkas. Seda näeb ta igal 
sammul juhist, kes on esimeseks noorkot- 
kaks rühmas, näeb neist, kes olid rühmas 
enne teda. Poisi vahekord juhiga on va- 
batahtlikult endale võetud kohustustest 
tingitud vahekord, mis nõuab vasturääki- 
matult kuulekust nende kohuste täitmisel 
ja nende nimel. 

Poisse tundes suudab juht valida õi- 


Malevate vanemaid ja pealikuid. 


M. Varrik, M. Mikk, F. Klement, E. Rosin, 
Sakalamaa Saaremaa Valga maleva Valga maleva 
maleva vanem. maleva pealik. vanem. pealik. 
parimalgi juhul palju ametlikku, sest see geid tegevusmotiive. Ta teab, et 


on sundvahekord: õpetaja on koolis õpi- 
laste juhiks ameti järgi, ta teeb siin oma 
igapäevast kohuslikku tööd. Noorkotkas 
ja tema juht teevad ühist tööd vaba- 
tahtlikult. Siin ei valitse juhi ja poisi 
vahel võimuvahekord, vaid juhi autori- 
teet oleneb tema isiklikust tublidusest. 
Seda arvestavad täies ulatuses ka kait- 
seliidu ja kaitseväe peresse kuuluvad ju- 
hid, pidades alati meeles, et välistel või- 
muvahenditel ei ole kohta noorkotkalikus 
kasvatuses. See ei tähenda kaugeltki dist- 
sipliini eitamist. Noorkotkas on äärmiselt 
distsiplineeritud. Kõik lodev ja lohakas 
on talle võõras. Aga kui noorkotkas kor- 


poisse ei saa panna liikuma kaugete ja 
kõrgete ideaalide nimel. Nende suunas 
liigub töö küll kogu aeg, kuid otsesed te- 
gevusmotiivid peavad olema lähemal. 
Alles küpsemis-east välja jõudvad noo- 
red vajavad kaugemaid sihte ja siis tu- 
leb neid anda. 

Kogu tegevuses ei unusta juht, et 
kasvatuslikult sobivamaks = organiseeri- 
mis-vormiks poistele on väikese liikmete 
arvuga salk. Salga otseseks juhiks on 
noorte endi hulgast tulnud sõber-juht, 
keda võetakse vanema vennana, kellele 
avatakse hing. Tema on poistele ligem, 
kui saab olla parimgi täiskasvanud juht. 

Selles ja noorte tungis liituda endatao- 
listega peitubki põhjus, mispärast otsene 
noorkotkalik kasvatus toimub — salgas. 
Salgapealikuks ei saa olla iga 
poiss. Selleks peab evima vastavaid oma- 
dusi. Pealikuks sobib kõige paremini nn. 
valitseja-tüüpi kuuluv noor, kes paistab 
silma agressiivsuselt, on organiseerimis- 
võimeline, leidlik, julge, kehaliselt tugev 
ja osav ning evib arenenud enesetunde. 


Sakalamaa (Viljandi) Välgu rühm, kes 
tuli esikohale 1935. a. peetud ,, Alati Val- 


mis“ võistlusel. Istuvad: vasakult teine 


vanahaugas A. Järv, vanakotkas A. Linna- 
mägi ja kotkas nk V. Raidme. 


Leidnud salgas juhi-iseloomuga noore, 
annab vanem juht erilist tähelepanu tema 
kasvatusele ja viib ta vastavalt arene- 
misele sobivale kohale. 


Käinud läbi noorkotkalikust koolist, 
omandab ta vanema juhi töömeetodid. 
Neid täiendab ja korrigeerib juht vaja- 
dust mööda. Vanema juhi otsene kasva- 
tuslik tegevus tulevikus piirdubki esijoo- 
nes salgapealikutega. Neile nõu andes 
töökavade koostamisel ja töö korraldami- 
sel koordineerib juht salkade tegevust ja 
mõjutab töö sisu. Küll peab ta vajadust 
mööda kontakti ka üksikute salgaliikme- 
tega, kuid hoidub tegemast otseseid kor- 
raldusi, milliste sisust salgapealik pole 
teadlik. 

Vanakotka ja kotka vahekord salga- 


pealikuga on üusaldusvahekord, mis või- 
maldab sõbralikku nõuküsimist ja -and- 
mist. 

Salgapealikute tegevuse juhtimiseks 
peab juht ise olema asjaga täiesti kur- 
sis, tundes seda mitte ainult üldjoontes, 
vaid kuni peenusteni. Seega ei vabasta 
ka salgasüsteem juhti teadmiste ja os- 
kuste vajadusest. Ta paneb juhile isegi 
suuremaid kohustusi, sest olla salgapea- 
likutele nõuandjaks pole kerge ülesanne. 


Eelnenud read ei taha ütelda midagi 
uut. Aga ka tuttava kordamine ja meelde- 
tuletamine on vahel vajalik. Võib panna 
liikuma mõtteid, äratada isegi uusi. Ja 
viia mõtteist tegudele. 


Nii. Kokku võttes võiksime ütelda: 


Noorkotkaliku kasvatuse tulemused 
olenevad esijoones vanemaist juhtidest. 
Suured ülesanded nõuavad juhtidelt tõ- 
sist tööd enesearenduse alal. See toimub 
tegevuses ja kirjanduse kaudu. Juhtide 
õppelaagrid ja päevad aitavad täiendada 
lünki, viimistleda ning ühtlustada tehtud 
tööd. Katsed on tulemuste kokkuvõtteks 
ja käidud tee tähistajaks. Nendega töö 
ei lõpe, vaid jätkub juhioskuste süvenda- 
misena ja noorkotkalikkude teadmiste 
ning oskuste viimistlemisena. Siin ootame 
tõhusat tuge juhtide koolilt. Sellest 
järgnevas artiklis. 


Nii loodame saada tõsisteks juhtideks 
noortele nende enesekasvatuse teel. See 
on suur ja õilis ülesanne ning väärib te- 
ma täitmiseks tehtavat tööd. 


Ta nõuab täielikku andumist, nõuab 
armastust, nõuab aega ja jõukulu. Nõuab 
seepärast - tunnustamist samaväärsena 
teiste tegevusalade kõrval kaitseliidus. 
Nõuab seda ka oma sihtide pärast. Tei- 
sed ülesanded kaitseliidus ei saa olla 
noorte juhile kohustavad. Neid võtab en- 
dale vaid see, kes suudab, ilma et kan- 
nataks töö noortega. See peab saama 
juhtnööriks, = sest noorte juhtimine on 
tähtsamaid ülesandeid kogu meie rahvus- 
liku kasvatuse süsteemis. Noorte kaudu 
vaatame ja läheme tulevikku. 


i 


" , armastusega, 


k 

Juhtide väljaõppe teostamisest. 
Noortemagister K. Liping. 


Viie aasta jooksul on noorte kotkaste 
organisatsioon kasvanud 12 tuhandeni. 
Org-i kiire kasvuga on kestnud ühtlasi 
alaline juhtide ettevalmistamine. Puudus 
neist on liiga tunduv olnud. 


Pilte vanemate juhtide harjutuslaag- 
rist 1935. a. suvel. 


Võru maleva vanem E. Muuga tervi- 

tab. Taga laagripealik J. Tedersoo, 

kol. V. Trossi, Th. Randvere ja ma- 
levapealik J. Anso. 


Tegevuse algpäevil oli teadlikke juhte 
vaid üksikuid. Meeleheitlikult pidi 
instruktor ringi rännates õiget töö suunda 
tõmbama. Küll tuli kõikjal kursuste ja 
laagrite varal teostada kiirkorras juhtide 
hädapärast ettevalmistust või õieti järel- 


siin 


valmistust. Umbes nagu sõjapäevil sõdu- 
rite ja ohvitseride kiirettevalmistuse teos- 
tamine. Sel moel suudeti lihtsalt algmõis- 
teid anda tegevuse rajamiseks. 

Mis aitas siin saavutada siiski küllal- 
dasi tagajärgi, kuidas on suudetud töö- 
tada puudulike teadmiste ja oskustega, et 
on võinud organisatsioon arvuliselt nii 
suureks paisuda? 

Küllap tuleb seda kirjutada asjaolule, 
et meie noorte juhtkond suuremas ena- 
muses »koosneb = kasvatusteadlikest ini- 
mesist. Töö ise, mille teostamisele asuti 
tugenes suundamääravaile 


* saadud teadmisile, on andnud juhtidele 
4 


kogemusi ja laiendanud kaadrit. Paljude 
algatuste ja esialgsete kavatsuste luhtu- 
mised on kogemusrikas kool. See tavaline 
haiguseperiood on läbi — hulk rakukesi 
suri või vaibus varjusurma, 
mik neist on uuesti elustunud. 


kuid ena- 


Kujutlen kogu aeg meie organisatsioo- 
ni füüsiliselt liiga jõudsalt areneva noo- 
re poisina. Iga töö ja pingutava liigutuse 
juures südamekloppimine. 
töötama üle jõu. 


Süda peab 


See pole normaalne. On mõistetud seda 
varemgi, kuid pole olnud mahti asuda 
selle pahe kindlasihilisele kõrvaldamisele. 
Räägitud on palju alalislaagrist — pea- 
miselt selleks sobivast platsist, 
vähem —, 


sisust 
kuid teostamist poie leidnud. 
Sellega ühenduses on juhtide väljaõppe 
— juhtide kooli — teostaminegi kõne all 
olnud, kuid ometi on esimeses järjes sil- 
mas peetud, tähtsamaks tunnustatud 
noorte arvuline hulk ja tähelepanu pöö- 
ratud ikka ja jälle hulgale. See on kand- 
nud tagajärgi. Suurusega ühtlasi ei kas- 
va aga tugevus ega arene vaim iseenesest. 
See vajab arendamist. 

Ülesseatud sihid noorte kasvatuses ko- 
hustavad meid tõsiselt võtma teadlike 
juhtide ettevalmistamist. Meil on vaja 


ehitatava 
supelsilla juures. 


Ujumistund Verijärves, 

Laagrisalku vanemate juhtide 
harjutuslaagris. 


kindlakavalist juhtide kooli. 
Peame asuma selle teostamisele mitte 
enam lähemas tulevikus, vaid olevikus. 
Kui on teostatud senini juhtide väljaõpet 
katkendlikult — siin õppelaager, salga- 
juhtide kool, juhtide kursus, vanemate 
iuhtide katsete sooritamine jne. —, seda 
oli vaja ja see oli kiirem tee olude lahen- 
damiseks, siis nüüd — kordan veel — on 
aeg kõike seda teha kindlakavaliseks ja 
-Ssihiliseks juhtide kooliks. 


Juhtide kooli sihiks tuleb seada: 

1. Anda juhtidele teadmiste ja oskuste 
kindel alus, millele võib rajada noorte 
töö, süvendades ja viimistledes teadmisi 
ja arendades praktilisi oskusi, mida pea- 
vad õppima noored oma tegevuses. 


2. Anda noorkotkaliku töö õige mee- 
tod, kuidas neid teadmisi ja oskusi kõige 
viljakamalt edasi anda noortele. 


3. Suunata kõikide juhtide arusaamine 
ja noorkotkaliku töö mõistmine ühist teed. 


4. Luua = juhtidevaheline = sõprus- ja 
tutvusring, mis tagaks tihedama koostöö 
ja üksteise mõistmise, mis vajalik noorte 
kotkaste ühisvaimu loomiseks üleriikli- 
kus ulatuses. 

Nende eesmärkide saavutamiseks ei 
aita mingist kursusest ega laagrist üksi, 
siin on vaja luua täiesti pidev kooli töö- 
kava, mis näeb ette esiteks: 

teoreetilise ulatuse õigeks noorkotka- 
liku töö mõistmiseks ja meetodi rakenda- 
miseks. Teiseks: + 

praktiliste oskuste õppimise ja harju- 
tamise ühises kool-laagris, mis on üht- 
lasi ühisvaimu kasvatamise kõige suure- 
miaks teguriks. Kolmandaks: 

kõige selle juures peab käima tegelik 
töö mingi nk. üksusega tegelike koge- 
muste omandamiseks ja õpitud teadmiste 
ning oskuste rakendamiseks. 


Niisugune oleks üldulatus. 

Teoreetilise osa täitmine toimuks kir- 
jalike või suuliste avaldiste kaudu. Laa- 
ger, 12—14-päevane, annaks aga kõige 
olulisema osa juhile ja ühtlasi annaks 
selle juhi kohta kõige selgema pildi tema 
põhiomadusist ja oskusist. Tegelik töö 

avaldab, kuivõrd ta on püsiv ja suuteline 
kõiki oma teadmisi ja oskusi rakendama 
ning kuivõrd tagajärjekalt ta seda suu- 
dab teha. Selle järele otsustatakse juh- 
tide kooli lõpetamine, mille kohta juht 
saab vastava tunnustuse. Esimesed koos- 
seisud moodustuksid praegusist tegeli- 
kest juhtidest. 


Selle teostamine vajab vastavale alale 
pühendunud tegelast, kes juhiks kogu 
juhtide kooli laiaulatuselist kava ja selle 
tegelikku läbiviimist. See nõuab ühe suu- 
remate kogemustega juhi täielist süvene- 
mist asjasse, et saavutada tagajärgi. 
Kuna teoreetiline osa nõuab põhjalikku 
läbitöötamist kas kirjaliku osa või suu- 
liste ettekannete kuulamise kaudu, prak- 
tiline laagriline tegevus ja kava aga eriti 
mitmekülgset kaalumist ja üksikasjusse 
tungimist, et iga küsimuse ja käsitelda- 
va ala kohta oleks esitada juba kindlad 
seisukohad. See kõik ei kujune mitte ju- 
husliku isiku üksikute tundide mõttemõl- 
gutuste ja - kaalutluste alusel, ei tohigi 
kujuneda, siis on kõik see juhuslik ja 
sirgjoonetu. Peab olema mees, kes kont- 
sentreerib neil aladel teadlike juhtide 
läbikaalutud seisukohad. 


Kui meil seisab eeloleval suvel ees jäl- 
legi laager juhtidele — juhtide kooli ühe 
osana —, siis seegi ei tohi enam kujuneda 
juhuslikuilmeliseks, vaid juba kindlaks 
aluseks juhtide väljaõppe läbiviimiseks. 
Läinudsuvine harjutuslaager kujunes kat- 
setusena üsna heaks ja selles suunas 
meil tuleb oma laagriline tegevus — õppe- 


ala rajada. Küll aga näib, et peame and- 
ma laagrile eriilmet juurde vastavate eri- 
alade kaupa — ühel aastal eriti rõhutama 
pioneerala, teisel sideala, kolmandal ke- 
hakasvatuse-, mängude- ja spordiala jne. 
Teatud alal süvendatud tegevus on hoo- 
pis huvitavam kui paljudele aladele laia- 
livalgunud tegevus. See kujuneb meil pa- 
ratamata nii, kui haarame ühte laagri- 
kavva igast alast natuke. 


Eeloleval suvel on vajalik viia läbi kaks 
laagrit juhtidele — noorematele tegelike 
juhtide laager 15—22 eluaastani ja teine 
vanemaile. Kumbki laager võtaks vastu 
umbes 40 juhti. Nooremate laager oleks 
enne, neile langeks rohkem praktiliste 
ehituste ja pioneeralaliste oskuste õppi- 
mine tegeliku ehitustööga, kuna hiljem 
tuleksid vanemad — ka neil on rõhuta- 
tud esmajoones tegelikud harjutused ja 
oskused, kuid jääks neile ometi aega roh- 
kem kui nooremale grupile põhimõtteliste 
kasvatuslike küsimuste arutlemiseks. Nii 
need laagrid oleksid üksteise järele sa- 
mal kohal, mis tähendaks ühtlasi kulude 
kokkuhoidu majanduslikul alal. 


Laagri juhtkond moodustuks 5—6 va- 
nemast. kogenenud juhist, kellele lisaks 
tulevad eriküsimuste lektorid. 

Igal tingimusel eelolevasse laagrisse 
osavõtjate kutsumisel tuleb silmas pi- 
dada nende kohta nõudeid: teatav katse- 
järk (noorkotkas), tegelik juht ja vanus. 
Nende tingimuste kohaselt saab valida 
aktiivsemaid maleva staabi soovitusega 
igast malevast vastavalt selle suurusele. 


NOORKOTKAD KIRJUTASID OMA 
NIME EESTI RAAMATU AJALUKKU. 

Raamatuaasta puhul korraldatud raa- 
matukogude võistlusega võtsid noorkotkad 
sellest aktiivselt osa. Kirjastamiste alal 
ilmus esimesena brošüür ,,Teie poole...“ 
ja raamatuaasta lõpuks »Noorkotka män- 
gude käsiraamat“ ning ilmumist algas aja- 
kiri , Kotkas“. Kuid nende ja teiste kaasa- 
töötamiste kõrval tuleb tähelepandavaks 


pidada asjaolu, et ,Raamatu osa Eesti 
arengus“ (Eesti Kirjanduse Seltsi välja- 
anne) Ik. 30 refereerib , Kaitse Kodu!“ 
nr. 46/47 — 1931 andmeil N. Schmidti ar- 
tiklit ,Üks väike lugu kapten Irve noorus- 
põlvest“. Tuletame meelde, et nimetatud 
;K. K.!“ on noorte kotkaste erinumber ja 
et autor nimetatud artikli Noorte Kotkaste 
Peastaabi palvel kirjutas ja saatis. Ka 
major P. Villemi käsitleb sama artikli and- 
meid raamatus ,,Kapten Anton Irv“. 

Noortemagistrite ajutisest keskusest. 
Noortemagister A. Ohaka. 


Kehtivate N. K. Põhimääruste alusel 
on nähtud ette noortemagistrite koonda- 
misvõimalustena maleva ulatuses noorte- 
magistrite kogud ja üleriiklikus ulatuses 
noortemagistrite liit. 

Magistrite kogu tegutseb maleva staa- 
bi juures nõuandva organina. Peale selle 
kuuluvad ta kompetentsi kogu tegelikud 
asjaajamise küsimused, magistrite juurde- 
kasvu korraldamine, juhtidevaheliste si- 
demete ja suhtlemise süvendamine ning 
igakülgne kaasabi organisatsiooni aren- 
guks. Kuni magistrite kogude loomiseni 
on põhimäärustega need ülesanded pan- 
dud malevastaapidele. 


Noortemagistrite nõukogu. 
Istuvad vasakult paremale noorte- 


magistrid: E. Vardja, K. Liping, 
A. Ohaka. Seisavad: E. Taks ja 
V. Hiir. 


Noortemagistrite kogu on võimalik asu- 
tada vaid siis, kui malevas tegutsemas vä- 
hemalt kaheksa noortemagistrit. Noorte- 
magistrite liitu võimalduks luua vähemalt 
kahe magistrite kogu olemasolul. Kuid 
magistrite arv paari aasta eest ja ka 
praegu ei võimalda magistrite kogude 
resp. liidu loomist, kuna veel ühegi male- 
va piires ei tegutse kaheksat magistrit. 


Ometi juba 1934. a. algul tundus olu- 
kord säärasena, et Peastaabil on vajalik 
noorte töö korraldamisel arvestada kõi- 
kide noortemagistrite seisukohti, millised 
annavad enamvähem ühtlase pildi kogu 
organisatsiooni nõudeist ja soovest. Peale 
selle tekkis malevate staapidel raskusi 
magistrite-kogu kompetentsi kuuluvate 
ülesannete lahendamisega. 

Neil kaalutlusil tekkis mõte, et võiks 
luua noortemagistrite koguga 
üleriiklik organisatsioon, noortemagistrite 
ajutine keskus, millel lasuksid ka noorte- 
magistrite liidu ülesanded. Mõtet pooldas 
ka Peastaap ja viimase korraldusel toi- 
mus Tallinnas 14. märtsil 1934. a. esimene 
noortemagistrite nõupidamiskoosolek. Päe- 
vakorras oli hulk organisatsiooni üldjuh- 
timisse ja elusse puutuvaid küsimusi. 
Teiste küsimuste seas tuli arutusele ka 
magistrite ajutise keskuse loomine. Nime- 
tatud algatus leidis üldist pooldamist, sa- 
muti ka mag. A. Ohaka'lt koostatud kodu- 
korra projekti üldised põhimõtted. Kodu- 
korra lõplikuks väljatöötamiseks 
ajutine juhatus koosseisus: noortemagist- 
rid K. Liping, V. Hiir ja A. Ohaka, kes 
töö lõppedes kutsus kokku magistrite üld- 


sarnanev 


valiti 


koosoleku keskuse küsimuse lõplikuks 
otsustamiseks. 
Noortemagistrite üldkoosolek toimus 


1. juulil 1934. a. Elvas, N. K. III üler. 
õppelaagris. Koosolekul võeti vastu kesku- 
se kodukord ja otsustati see esitada kin- 
nitamiseks Peavanemale. Keskuse tööd 
juhtivasse nõukogusse valiti noortemagist- 
rid K. Liping, E. Vardja, A. Ohaka, R. La- 
hi ja E. Taks. 

Siit peale algab noortemagistrite aju- 
tise keskuse järjekindel ja küllaltki tule- 
musrikas töö nõukogu üldkogu koosole- 
kute näol. 

Nõukogu esimene koosolek peeti 29. ja 
30. sept. 1934. a., milline kujunes eriti 
töörohkeks. Koosolekul arutati läbi ja võe- 


ti vastu: 1) Noortemagistriks saamise 

kord, 2) skautide ja noorseppade järkude 
arvestamise kord Noorte Kotkaste orga- 
nisatsioonis, 3) salgapealikute ettevalmis- 
tamise kava ja lahendati hulk vähemaid 


küsimusi, millised leidsid kinnitust ja 
heakskiitu Peavanemalt ja N. K. Pea- 
staabilt. 


Järgmisel koosolekul, 16. veebr. möö- 
dunud aastal, arutati muude küsimuste 
kõrval ka noorte kotkaste ajakirja asuta- 
mise küsimust. Sellest ajast alates on 
ajakirja küsimus seisnud noortemagistri- 
te nõukogu töökavas, kuni 4. augustil 
1935. a. peetud noortemagistrite üldkoos- 
olekul otsustati juhtide ajakirja väljaand- 
mine lõplikult. Samal koosolekul oli täht- 
samate küsimustena päevakorras veel 
vanemate juhtide kaasatõmbamine sisu- 
lisele tööle ja uue nõukogu valimised. 
Nõukogusse valiti noortemagistrid: K. Li- 
ping (esimees), E. Vardja (abiesimees), 
A. Ohaka (sekretär), V. Hiir ja E. Taks. 

Nõukogu on pidevalt püüdnud lahen- 
dada juhtide väljaõppe küsimusi. Eriti 
valmistas muret noortemagistrite vähene 


juurdekasv. Kuid nüüd näib ka see küsi- 
mus lahenevat. Nii möödunud aasta ok- 
toobrikuus toimunud nõukogu koosolekul 
võimaldus esitada Peavanemale juba 
kümme kotkajuhi kandidaati, kes leidsid 
ka kinnituse. Seega praegu töötavad neli- 
teist kotkajuhti, kellest paljudki juba lä- 
hemas 


tulevikus omandavad magistri- 


astme. 


Uute oskuslikkude juhtide juurdekasvu 


soodustavad suurel määral Peastaabi 
poolt korraldatavad juhtide harjutuslaag- 
rid. Ka harjutuslaagrite korraldamise alal 
on noortemagistrid püüdnud Peastaabile 


kõigiti kaasa aidata. 

Kokkuvõttes võib tähendada, et aju- 
tine noortemagistrite keskus on täitnud 
ja teostanud 


temale lootused 


pandud 
mõndagi põhjapanevat. Aga ees seisab 
veel rohkesti tööd, seda eriti juhtide väl- 
jaõppe ja töökavade küsimusis, samuti 
üleriiklikult juhtide kaadri 


ühisettevõtete-kokkupuutevõimaluste 


liitmises ja 
loo- 
mises. 


Noorkotkad võistlesid suusatamises. 
Kotkajuht K. Lang. 


Ühenduses kaitseliidu üleriiklikkude 
suusatamisvõistlustega Võrus 29. veebr. 
—1. märtsini s. a., toimus ka 4 km suu- 
satamine noorkotkaste vanemale klassile 
(15—17 a. poisid), millisest võistlusest 
võtsid osa igast malevast viis võistlejat. 

Lähe oli 7. 


mute juurest, kust iga 3 minuti tagant 


jalaväe rügemendi kasar- 


võistlejad väljusid paarikaupa. Võistlus- 
tee oli noorte kohane. Lõpp oli samal ko- 
hal, kus lähe. Võistlustel osutusid pari- 
järgi: 
Peiner, E. aeg 20:27, Viru malevast; See- 
lav, R. aeg 20:34, Harju mal.; Teder, M. 
21:22, Tartumaa mal.; Tohver, G. 21:27, 
Pärnumaa mal.; Kahr, 0O. 21:47, Võru 
mal.; Steinberg, E. 22:07, Tallinna mal.; 
Kirkmann, E. 22:11, Järva mal.; Sattel- 
berg, J. 22:41, Narva mal.; Hirv, K. 23:43, 


mateks suusatajateks malevate 


Petseri mal.; Lõoke, K. 24:28, Valga mal.; 
Pehtla, K. 26:15, Tartu mal.; Simon, A. 
26:18, Sakalamaa mal.; Lukk, J. 27:40, 
Lääne mal. ja Paju, E. 28:12 Pärnu ma- 
levast. 

Võistlustulemustete vastavalt malevad 
omandasid punkte A. Vuorimaa karikale 


järgmiselt: Viru malev — 14 p, Harju 
mal. — 13 p., Pärnumaa mal. — 12 p., 
Võru mal. — 11 p., Tartumaa mal. — 


10 p., Järva mal. — 9 p., Tallinna mal. — 
8 p., Narva mal. — 7 p., Petseri mal. — 
6 p., Valga mal. — 5 p., Tartu mal. — 
4 p., Sakalamaa mal. — 3 p., Lääne mal. 
— 2 p. ja Pärnu mal. — 1 punkt. 

Üldiselt võitluse tagajärjed oleksid ku- 
junenud veelgi paremateks, kui poleks 
seda takistanud sula tõttu halvenenud 
lumeolud, mis tunduvalt raskendas ko- 
hase suusamäärde leidmist. 

Salga koonduse kavastamine. 


Noortemagister H. Agu. 


Salgapealikud! Teie olete pidanud ju- 
ba hulk aega oma salgaga koondusi ja 
usun, et olete neid püüdnud alati hästi 
ning otstarbekalt korraldada. Nüüd ju- 
tustan teile aga tublist , Lembitu“ salgast 
ja sellest, kuidas seal koondusi peetakse. 

»Lembitu“ salga pealikul on ilus oma- 
köidetud märkmik (mahub parajasti vor- 
mipluusi tasku), kuhu ta alati kirjutab 
oma koonduste kavad. Märkmikust jäl- 
gib ta salga koonduse käiku, et tegevuses 
ei tekiks mingit seisakut, ja peale selle 
on temal alati võimalus sealt näha, mida 
ta on õpetanud salgale eelmistel koondus- 
tel. Tema ei hakka eeloleva koonduse ka- 
va koostama mitte mõni tund enne koon- 
dust, vaid juba kohe peale eelmise koon- 
duse lõppu. Nii jääb tal aega põhjaliku- 
järele mõtelda, kuidas järgmist 
koondust huvitavalt ja mitmekesiselt läbi 
viia. Koonduse kava koostamiseks on tal 
raamistik. See koosneb teatavatest punk- 
tidest, millised enamvähem alati püsivad 
koonduse kavas. Need on (iga punkti 
järel on märgitud selle käsitlemiseks ku- 
luv aeg): 


malt 


1) Avamistseremoonia OS 
2) Puhtuse ja kohalolijate kont- 
TOLUOAD EAN 8 
3) Teoreetiline osa . . . . . 15 ,, 
4) Meelelahutus (laule, mänge 
Võisuusi) 4 12004, 
5) Praktiline osa. . . . . . 20 ,, 
6) Salga kavatsemised ja läbi- 
rääkimised 40121085, 
7) Lõpptseremoonia «td 


a 

1) Avamistseremoonia on rase 
salgal alati ühesugune. Nende salk on va- 
linud endile N. K. Peastaabi poolt koos- 
tatud algustseremoonia. Tseremoonia teos- 
tamiseks kogunevad kõik salga liikmed 
pealiku käsklusel ,Koonduseks paigale!“ 
ringi, asetavad kõik oma vasaku käe sal- 
gapealiku vasaku käe peale ühtekuulu- 
vuse tunnuseks ja salgapealiku käsklusel 


tervituseks võttes lausuvad: ,,Oleme sõb- 
rad! Oleme aumehed! Oleme eestlased!“ 
Selle järele kuulutab salgapealik koon- 
duse avatuks, lüües salga nõupidamise 
haamriga lauale kolm lööki, tuletades sel- 
lega meelde kolme noorkotka tõotuse 
punkti ja kolme raudset seadust. 

2) Peale koonduse avamist rivistab 
salgapealik salga joonele ja toimetab kont- 
rolli kohalolijate kohta, lugedes ette oma 
märkmikust poiste nimed, kusjuures iga- 
üks oma nime nimetamisel vastab — 
jah! Pealik teeb puudujate või kohaloli- 
jate kohta oma märkmikku vastava mär- 
kuse, et järgneval korral teaks, kes puu- 
dusid, ja saaks siis küsida neilt puudu- 
mise põhjusi. 

Järgneb ülevaatus. Pealik on endale 
kava koostamisel sellesse ossa teinud vas- 
tava märkuse, mida ta täna kontrollib, 
kas käed, kael, hambad, sukad jne. Kõi- 
ke, mis kuulub kontrollimisele, ei saa te- 
ma ju korraga järele vaadata, sest sel- 
lele osale kuluks sel juhul palju aega. 
Pealik teostab puhtusekontrolli põhjali- 
kult. Vaatab ta ühel poisil käsi, ei unus- 
ta ta seda ka teisele sarnasele tegemast, 
sest sellega pealik näitab, et ta kedagi ei 
eelista. Kui võimalik, laseb pealik kõik et- 
tetulevad korratused kohe sealsamas kõr- 
valdada. Kui pealik on poisi tähelepanu 
puudusele juhtinud, ei pea ta üleliigseks 
seda tegemast ka järgmine kord ja võib 
olla veel kord, kui see puudus kordub. 

3) Teoreetilise osa all käsitleb salga- 
pealik, vastavalt salga töökavale, kas ük- 
sikuid järgukatsete või erikatsete punkte, 
laagri tarkusi jne. 

4) Eespoolkirjeldatud punktide läbi- 
võtmiseks kulub 26 minutit. Arukas pea- 
lik teab, et kui ta nüüd veel teoreetilisi 
alasid käsitleks, siis poisid jäävad varsti 
tuimaks ja ei pane enam üldse tähele, 
millest ta räägib. Poistel võib tekkida 
igavustunne ja huvi kaduda koonduse 
vastu. Salk vajab meelelahutust. Meele- 

lahutuse osaks salgapealik hangib mitme- 
suguseid huvitavaid laule ja mänge. Vali- 
tud laulude sõnad ja mängude nimed 
salgapealik tähendab oma märkmikku. 

5) Praktilise osa all võtab ta läbi neid 
punkte, milliseid käsitles teoreetiliselt. 
Näit. kui teoreetilise osa all õpetas mus- 
tuse hädaohtu haaval, haavade liike ja 
nende ravimiseks tarvilikke arstimeid, siis 
nüüd praktilises osas käsitleb ta haava- 
dega ümberkäimist, nende sidumist jne. 
Muidugi ei saa salgapealik igakord teo- 
reetilist osa ühendada praktilisega. Näit. 
pesakotka katse õpetamise juures õpetab 
teoreetilise osa all riigitegelaste nimesid ja 
riigivalitsemise korda. Praktilises osas aga 
noorhauka tarkusi, mis nõutatud pesakot- 
kalt. (Näiteks väljas ahjus tuletegemist 
kolme tiku abil.) 

6) Salga kavatsemised ja läbirääkimi- 
sed. Salk kavatseb: millal korraldada sal- 
ga matk, 'õppekäik, kuidas saada salgale 
lippu jne. Läbirääkimiste all on kindlasti 
mõnel poisil salgapealikult küsida selgi- 
tust mõningais asjus jne. jne. 

7) Salga koonduse —lõpptseremoonia. 
Koonduse lõpul kogunevad poisid endiselt, 


lausudes: ,Jääme sõpradeks! Jääme au- 
meesteks! Jääme eestlasteks!“ Selle jä- 
rel salgapealik sõnab: ,Isamaa auks — 
ole valmis!“ Kõik vastavad: ,Alati val- 
mis!“ Nüüd salgapealik ütleb: ,,Vabalt, 
rivitult!“ 

Nii korraldavad 
salgakoondusi. 


»lembitlased“ oma 


Salgakoonduste kavade — kontrollijail 
vanakotkal või kotkal tuleb silmas pida- 
da, et salgapealikud kavade koostamisel 
ei märgiks ainult üldist tegevust. Näit.: 
teoreetilises osas käsitletakse koondusel 
esimest abi, meelelahutuse osas mänge ja 
laule. Need mõisted on liiga laialdased, 
sest esimest abi võime õppida mitu aas- 
tat, mitte aga ühe koondusega, samuti ei 
jõua meie ühe koondusega läbi mängida 
kõiki mänge ega laulda kõiki laule. Sal- 
gapealikul tuleb kavasse märkida täpselt, 
mida ta just kavatseb poistele õpetada. 
Näit. esmaabi alal uppunu päästmist ja 
kunstlikku hingamist; mängude alal ,,re- 
basejahti“ ja ,peidetud panka“ jne. 


- Kas ei peaks noorkotkad ka omalt poolt 


kaasa tõmbama? 


Noorkotkaste programmis seisab kodu- 
maa tundmaõppimine tähtsalt esikohal. 
Linnapoisid on suvistel päevadel eriti aga- 
rad seda ala harrastama matkates. Kuid 
peavarju küsimus teeb teinekord rasket 
muret. R 

Üheks sagedamini valitavaks matka- 
kohaks on Munamägi ja selle ümbruses 
asetsevad Haanja mäed. Nüüd on selles 
ümbruses asuvate seltside liit võtnud en- 
dale ülesandeks matkajate kodu Muna- 
mäe jalale ehitada. Härra Riigivanem on 
mõtet toetanud, Seltskonda kutsutakse 
kaasa aitama annetuste teel. Annetajate 
nimed avaldatakse lehtedes ja kinnita- 
takse vastava plaadiga maja seinale. 

Kas ei peaks ka noorkotkad oma väi- 


läbiviimiseks 
Ja tegema seda ilma, et 
jäädvustada, vaid praktilisemalt: 
koguda teatud summa ja selle eest kas 
sisustada üks tuba või mõni erinurk, ehi- 
tada kamin või kööki pliit — ükskõik mis, 
milleks summa jätkub Kui mõte 
leiaks pooldamist, võtaks vastava sum- 
ma vastu kas Peastaap või mõni teine 
üleriiklik noorkotkaste asutis ja katsuks 
siis ehitajatega kokku leppida, mida ja 
kuidas saaks teha. Sellega jäädvustaksid 
noorkotkad end palju praktilisemalt ehi- 
tatava hoone juures ja — seal kord ja 
teine peatudes teaksid vaadata: — selle 
esemega aitasime meie kaasa selle vaja- 
liku hoone ehitamisele. 380 1 


kesegi osa selle ettevõtte 
kaasa aitama? 
nime 

Noorkotka vormipluus. 


Teated nr. 2 trükk, 
vormikirjel- 


Kuna Peastaabi 
milles avaldatud noorkotka 
dus, on lõppenud, siis lugejaskonna soo- 
videle vastu tulles püüame aeg-ajalt aval- 
dada vormi olulisemate osade kirjeldusi. 

Toimetus. 


Noorkotka vormipluus on sinkjas-hal- 
list riidest, kahe keskkülje õmblusega; 


lahtise tennissärgi lõikes, kuid laiema 
10 m 


Kan 


kraega. Krae käib eest kinni tõmbelu- 
kuga või augukestest risti läbipõimitud 
nööridega. Kummalgi pool rinnal peale- 
õmmeldud taskud, milledel 4 sm laiune 
püstvolt; taskule laskub sirgejooneline 
lapp, mille laius '/3 tasku pikkusest ja 
mis nööbitakse tasku voldile õmmeldud 
halli nööbiga. Varrukad lõpevad 6 sm 
laiuste värvlitega. .Värvlid kinnitatakse 


Pluusikraed tõmbelukuga ja nööriga. 


käerandmel kahe nööbiga. Õlal teravaks 
lõigatud otstega 4 sm laiad ja 10 sm pi- 
kad pluusiriidest õlakud. 

Vasakpoolne joonis: Esikülg ja rin- 
nataskud ühes lappidega. Rinnalõike üm- 
ber punktidega märgitud osa kahekordne. 

Keskmine joonis:  Seljaosa. Üleval 
krae, kahekordselt õmmeldav. 

Parempoolne joonis: Varruka lõige ja 
varruka värvel, viimane kahekordne.. 


ik 3) 


- KAS RÜHMAL ON JUBA AJALEHE- 
OT EÖIGETE KÕGU?-- 
Kui ei, siis asuge selle korraldamisele 
nüüd kohe. Valige juba järgmisel koon- 
dusel kogu korraldaja, kuna lõikeid aja- 
lehtedest ja ajakirjadest noorkotkluse 
kohta teevad kõik rühma liikmed. Kogu 
korraldaja liimib need lõiked 'selleks val- 
mistatud suurekaustalisse albumi. Iga 
lõike juurde märgitakse ajalehe-ajakirja 
nimetus ja artikli (pildi) ilmumise aeg. 
Nii koguneb aja jooksul hulk huvitavat 
materjali. 
ike eo 
Sõlmi õppides tarvitatakse sageli väga 
peenikest nööri. Sellest tuleb loobuda. 
Noorkotkad õpivad sõlmi esijoones tege- 
like vajaduste jaoks. Niidi sõlmimine siia 
ei kuulu, see jäägu tütarlaste tööks. Poi- 
sid kasutavad -sõlmedeks 
nööri või köit. 


E 


jämedamat 

Vahend signaliseerimise harjutamiseks. 


Juuresolev joonis kujutab lihtsat, kuid 
siiski tõhusat seadist, mille varal võimal- 
dub praktiseerida heliograafi või helk- 
signaalide and- 


aparaadi abil antavate 


mist ja lugemist. 


Seadise valmistamiseks tehke esmalt 
mingit maakohta kujutav joonis ja klee- 
pige see papile. Sobivale kohale joonisel 
torgake väike auk. Et joonis seisaks püs- 
tiasendis, selleks valmistage talle vastav 
alus, millele kinnitage ka toed. Joonise 


tagaküljele augu kohale asetage väike 
elektrilamp nii, et selle valgus langeks lä- 
bi augu. Muu osa lambist katke kinni. 
(Kõige paremini saab seda teha elektri- 
taskulambi kestast võetud lambipesaga, 


7 
7 
7 
Ž 
7 
7 
Ž 
Ž 
7 


nagu see on näidatud ka joonisel.) Nüüd 
ühendage elektrilamp patarei ja morse- 
võtmega ning aparaat ongi valmis. 

On elektrilambi valgus liiga hele, siis 
torgake õhuke paberileht lambi ette. Õh- 
tusel töötamisel kustutage tuled. 


PÄRNU MERINOORKOTKASTEST. 


Pärnu - merinoorkotkaste Viikingi“ 
rühm asutati viie aasta eest. Rühma edu- 


rikkamaks tegevushooajaks oli möödunud 


suvi, mil muretseti õppe-jaht ja sisevete- 
süst, milledega sooritati pikki retki. Tal- 
vine tegevus on rajatud peamiselt teo- 
reetiliste teadmiste omandamiseks navi- 
gatsiooni alal. Lektorina tegutseb kapten 


P. Kask. Eelseisev suvi tõotab ,,viiking- 
lastel“ kujuneda eriti huvitavaks, kuna 
kavatsusel rida mitmesuguseid ettevõt- 
teid. 


“NOORKOTKA MÄNGUDE KÄSI- 
RAAMAT" ILMUS. 


Möödunud nädalal valmis ,,Noorkotka 
mängude käsiraamat“. Raamat koosneb 


kahest osast, jagunedes: I osa — ,,Sise- 
mängud“ (sisaldades 277 sisemängu) ja 
II osa ,,Välimängud“ = (sisaldades 110 
välimängu). 


Noortejuhid võivad nüüd omas igapäe- 
vases koondustöös kasutada huvitavaid 
ja kasulikke mänge. 


SPORT PÄRNU MALEVAS. 

Enne jõule alanud käsipallivõistlused 
lõppesid alles hiljuti. Nii võrk- kui ka 
korvpallis tulid meistriks merirühma ,,Vii- 
king'“ meeskonnad. 0 ,,Viikingi“ rühma 
I meeskond võistles ka Valgas, kohtudes 
sealse maleva meeskonnaga ja võites vii- 
mast võrkpallis 2:0 ning korvpallis 21:14. 

SAKALA JA PÄRNUMAA NOOR- 
KOTKAD NING EESTI LIPU AKTSIOON. 


Puiatu noorkotkaste rühm on asu- 
nud valmistama laualipu aluseid, millele 
Puiatu kodutütarde rühm omalt poolt si- 
ni-must-valge lipu juurde valmistab. Lipu 
alused kaunistatakse põletatud mustri- 
tega, nagu seda vanadel eesti puueseme- 
tel leiame. Veebruaris valmis esimene 
laualipp ja see kingiti oma vallavalitsu- 
sele. Sakalamaa noored kotkad ja kodu- 
tütred tahavad aidata kaasa, et mitte 
üksnes iga noorkotka ja kodutütre, vaid 


iga noore kodu kaunistaks meie rahvuslipp. 


Pärnumaal , Liivia“ rühma noorkotkad 
külastasid Saarde malevkonna Kanaküla 
rühma asutamiskoosolekut ja tõid omalt 
poolt kaasa asutatavale nooremale veljele 
külakostiks omavalmistatud laualipu. 

Mõlemad on ilusad algatused ja vää- 
rivad noorkotkaste peres laialdasemat jäl- 
jendamist. 


NOORKOTKAD TÖÖLE TURISMI 
ALAL! 


Peastaabi ülemal on olnud läbirääki- 
misi Eesti Turistide Ühinguga, mille põh- 
jal on koostamisel juhatuskiri, kuidas 
noorkotkad rakenduvad turismi teenis- 
tusse. Rühmad hakkavad õpetama noor- 
kotkaid oma rühma ümbruse vaatamis- 
väärsusi turistidele ja matkajatele kätte 
juhatama, poisid tähistavad teid ja jalg- 
radu, mis viivad vaatamisväärsusteni, ja 
turistide saabumispaikadesse = seatakse 
üles vastavad plaanid-skitsid. Selle töö 
läbiviimisel annavad noortele abi kohali- 
kud turistide ühingu usaldusmehed. Üht- 
lasi koostatakse Peastaabis näitlik õppe- 
tabel plaani koostamiseks ja teede tähis- 
tamise selgitamiseks. 


Ka teistel aladel tuleb juhatuskirju ja 
vastavaid kavu koostamisele, nii põlluma- 
janduslike alade, riigikaitselise õpetuse, 
sideasjanduse ja tuletõrje alade kohta, 

Eesti omavalitsuste ja ühistege- 
liste asutiste kindlustusselts 


» (OMI = 


on suurem ja edurikkam 
kodumaa kindlustusselts. 


SEETSI JUHATUS: 
TELEFON 83-44 


Nt: 3. 

ELVA NOORED PÜHITSESID VABA- 
RIIGI AASTAPÄEVA. 


Vabariigi aastapäeva puhul korralda- 
sid Elva kodutütred, noorkotkad ja hau- 
kapojad piduliku koonduse Elva algkoo- 
lis. Pidulik koondus algas hümniga, mil- 
lele järgnes maleva abivanema A. Kepi 
kõne Eesti lipust. Kõne lõppedes mäles- 
tati Vabadussõjas langenuid koraaliga, 
kuna kohalviibivaile Vabadusristi-venda- 
dele sai osaks tugev aplaus. Järgnevalt 
andsid tõotuse kodutütred ja haukapojad. 
Õhtu ilusaimaks silmapilguks kujunes 
aga laualippude üleandmine sõdalastele- 
Vabadusristi-vendadele. Seejuures pisike 
kodutütar luges ette riimis värsi (kodu- 
tütarde Tartumaa ringkonna vanema 
L. Ranna luuletus): 


»Kui oli sõda sõdimaies, 
vaenuvanker veeremaies, 

läks siis isa, läks siis vend, 
läks siis mees, kes tundis end, 
kellel rammu kätessa, 

tugev lootus hingessa, 
armastus isamaade vastu. 
Kas suikus surmale lahinguväljal, 
valas vere võitluspõllul 

või tuli koju karkudella, 

mõne salahaavadella, ; 

aga rõõmusilmadella, 
sangarliku tunnetella, 

et on loodud kodupaika 

püha, vaba isamaada. 

Siin me noored noorella, 
kuldse lapsepõlvella 

teile, vaprad sõdalased, 
vabadusristikandijad, 

muuda oska tänuks anda, 


kui et eneses lubame kanda 
teie vaimu vahvust, 
mehemeelt ja kindlust, 

et jääks seisma Eesti riik!“ 


Järgnesid ettekanded kodutütreilt ja 
noorkotkastelt, kuna Vabadussõja mäles- 
tusist kõneles üks: sangareist. Meeleolu- 
rikas koondus lõppes ühislauluga. 


HARJU KODUTÜTARDE JUHTIDE 
NÕUPIDAMINE. 


Harju kodutütarde vanemate kogu 
koosolek toimus pühap. 8. märtsil s. a. 
Koosolekust võttis osa 60 kodutütarde 
rühmade vanemat (rühmi üldse 68). 
Koosolekul viibisid veel K. L. Harju ma- 
leva pealik major K. Saar, sekretär 
V. Tammets ja noortemagister V. Kula- 
salu. Koosolekut juhatas ringkonnavanem 
J. Petersoo. Ülevaate osas esitati andmeid 
ringkonna tegevusest. Nii möödunud su- 
vel korraldati Paldiskis laager, kuhu. hoo- 
limata kestvatest sadudest koondus siiski 
120 kodutütart ja 20 juhti. Ringkonnas 
töötavate rühmade arv tõusis möödunud 
aastal 25-1t 68-ni. Praegu kuulub ring- 
konda 987 kodutütart 77 juhiga. Tuleviku 
töökavatsusteks on 5. aastapäeva pühit- 
semine ühenduses vastava laagriga ja 
ringkonnale lipu hankimine. Kavatsusei 
on veel väljasõidu korraldamine Keila ja 
vanemate juhtide õppelaagri korralda- 
mine Rannamõisas. Koosolekut lõpetades 
ringkonnavanen tänas kõiki vanemaid teh- 
tud töö eest, märkides seejuures ära eriti 
sooja ja tihedat koostööd, mis valitseb 
kaitseliidu maleva staabi ja kodutütarde 
ringkonna vahel. 


Väljaandja: N. K. Peastaap. Vastutav toimetaja: G. Reial. 


Toimetuse nõukogu: kol.-Itn. P. Asmus, prof. E. Ein, rektor J. Kõpp, koolinõunik J Lang, 
dir. V. Neggo, prof. A. Piip ja kol. A. Traksmaa. 


Toimetus: H. Treial (peatoimetaja), noortemagistrid V. Hiir (tegevtoimetaja), R. Lahi, 
K. Liping, A. Ohaka ja E. Taks. 


Toimetus-talitus: Tartus, Promenaadi 2, tuba 16, tel. 9-60. 
Tellimishind : aastas Kr. 1.20, 6 k. — Kr, 0.70, 3 k. — Kr. 0.40. Üksiknumber 15 senti. 


Ajakiri ilmub 12 korda aastas. 

ON SAADAVA L: 


Kaitseliitdaste tarvete (laos, 
Sõjaväe Majandusühisuse osa- 
kondades ja erakauplustes 


V. ROOSIKRANTSI 6 
TELE F ON 452.79 


K. Mattieseni trükikoda 0o.-ü., Tartu 1936. 


